
Viešųjų pirkimų nuolatinė komisija teikia atsakymus į tiekėjų pateiktus klausimus pirkime „Šilalės miesto Dvaro Kaimo gatvės (Nr. Ssi-14) kapitalinio remonto, įrengiant šaligatvį bei apšvietimo įrenginius, darbų pirkimas“ CVP IS pirkimo ID. 2571560:

1. Klausimas: 
Projekte susisiekimo dalies faile aprašyti sudedami apsauginiai futliarai ryšių kabeliams, bet žiniaraštyje nepateikti kiekiai, ar galite patikslinti?

Atsakymas:
Ryšių apsauginių futliarų nereikia vertinti. Pagal projektą ryšių kabelių apsaugoti nenumatyta, tačiau jei darbų metų būtų atkastas ryšių kabelis, jį apsaugoti pagal TS12 punktą ir tai būtų traktuojama kaip papildomi darbai.

2. Klausimas: 
Projekte susisiekimo dalies faile aprašytos specialios trinkelės neįgaliesiems, bet žiniaraštyje nepateikti kiekiai, ar galite patikslinti?

Atsakymas:
Specialiosios trinkelės neįgaliesiems numatytos kelio Nr. 162 projekte ir šiame etape jų įrengimas nenumatomas.

3. Klausimas: 
Ar Rangovas turi įvertinti kertamų medžių atkuriamąją vertę? Jei taip, prašome pateikti atkuriamosios vertės sumą.

Atsakymas:
Leidimą medžių kirtimui išduos Savivaldybė, kuri ir paskaičiuos tikslią želdinių atkuriamąją vertę. Tai bus traktuojama kaip papildomi darbai.

4. Klausimas: 
Ar Rangovas turi įvertinti valstybinės reikšmės krašto kelių Nr. 162 Laukuva-Šilalė ir Nr. 165 Šilalė-Šilutė kadastrinių matavimų bylų atnaujinimą/ parengimą?

Atsakymas:
Kelių Nr. 162 ir Nr. 165 kadastrinių bylų parengti nereikia.

5. Klausimas: 
Pirkimo sąlygų 1 priede techninėje specifikacijoje pateiktame techninio darbo projekto susisiekimo dalies suvestiniame darbų kiekių žiniaraštyje 20 pozicijoje numatytos 470 m2 Betono trinkelės 80x100x200, h=8cm. Ar numatyta įrengti tik pilkos spalvos trinkeles? Ar Rangovas turi numatyta įspėjamųjų ir vedimo paviršių įrengimą iš trinkelių? Jei taip, prašome pataisyti suvestinį darbų kiekių žiniaraštį, nurodant atskirai įspėjamųjų ir vedimo paviršių įrengimo iš trinkelių darbų apimtį.

Atsakymas:
Specialiosios trinkelės neįgaliesiems numatytos tik kelio Nr. 162 projekte ir šiame etape jų įrengimas nenumatomas.

